Bdht-klinkerregel

De bdht-klinkerregel is 'ne grammaticale regel in sómmige Vlaamse, Braobantjse, Zeeuwse en Limbörgse dialekte, wobie mennelik naamwäörd die mit 'n b-, d-, h-, t- of klinker aanvange, 'n -n kriegen achter 't drek-veuraafgäöndje bieveugelike naamwaord, lidwaord of veurnaamwaord.

Bieje meiste Limbörgsspraekendje geldj de regel aevel neet bie wäörd die aanvange mit tj- of tsj-; op 't Braobantjs is det aevel döks waal 't val.

Veur väöl Limbörgse dialekte, mit naam de zujeliker dialekte, geldj det deze regel neet (mieë) veure b- geldj; me haet hie dus 'nen dht-klinkerregel.

In Mofert is van vreuger oet spraok van 'n lichte variaasje oppe regel; me gebroek hie namelik van aadshaer oet d'n dhlrt-klinkerregel. 't Fenomeen is hie aevel bie de l- enne r- zo good es gans verzwónje. De regel brèdj zich ouch oet toet samestèllinge wovan 't lèste deil e mannelik zelfstenjig naamwaord is: sjroef + drejjer = sjroevendrejjer. Wiejer kan me opmirke det de regel neet van toepassing is op 't wäördje "dae"; 't óngersjied tösse "dae" en "daen" is e naamvalsóngersjied, wobie "dae" geldj veure nominatief en "daen" veure datief en accusatief: "Dae miens zuutj daen hóndj, dewiel dae dokter daen patiënt doorverwies."

 Veurbiljer 
 Vlaams Vinloos Mofers Nederlandjs den dokter  d'n dokter  d'n dokter  de dokter dienen dikken boom  daen dieken boum  dae diekke boum (nom.)daen diekke boum (acc./dat.) die dikke boom de groten boom  de groeëten boum  de groeate boum  de grote boom  'nen hogen boom  einen hoeëgen boum  'nen hoeage boum een hoge boom

 Extern links 
 Oetlègk euver de regel

 Brón 
 Bakkes, Pierre. "Mofers Waordebook." Montfort: Stichting Mofers Waordebook (2007).

Categorie:Limburgs